Subject: Liinikoridori hooldustööd
From: "Elektrilevi" <[email-masked]>
To: <[email-masked]>
Date: Tue, 5 Mar 2024 15:33:25 +0200

Anname teada, et teostame lähiaastatel üle-eestiliselt metsa raietöid õhuliinide ümbruse hooldamiseks elektrivõrgu kaitsevööndi ulatuses.

Hea kinnistuomanik Transpordiamet

Anname teada, et teostame lähiaastatel üle-eestiliselt metsa raietöid õhuliinide ümbruse hooldamiseks elektrivõrgu kaitsevööndi ulatuses.
Elektrivõrgu ümbrust on vaja hooldada, et tagada elektrivõrgu, maaomanike vara, keskkonna ja inimeste ohutus ning ennetada katkestusi elektrivõrgus, mille võivad põhjustada näiteks puude langemine või okste kasvamine liinidesse. Elektrilevile kuuluvatest õhuliinidest 45% paiknevad metsas ning iga viies rike on seotud puude või okste murdumisega liinile. Klientide kogetavast katkestusajast moodustab see veelgi suurema osa – puude ja okste murdumisest tingitud rikked moodustavad katkestusajast kuni 50%.

Rikete tekkimise tõenäosuse vähendamiseks oleme võtnud ette olemasolevate liinikoridoride laiendamise kuni kaitsevööndi lubatud laiuseni. Teie kinnistut 39 Tartu-Jõgeva-Aravete tee (31401:002:0106) läbib elektriliin, mille ümbrust tuleme samuti hooldama.

Kaitsevööndi ulatus Teie kinnistut läbivast elektriliinist mõlemale poole on 25 meetrit. Hooldustööd hõlmavad okste, põõsaste raiumist ja puude langetamist kaitsevööndi ulatuses. Vajadusel langetame ka kaitsevööndist väljajäävaid, kuid elektrivõrgule ohtlikke (näiteks kalduolevaid, mädanenud, kuivanud) puid.

Kasutame tööde tegemiseks rasketehnikat. Juhul, kui tööde käigus tekivad rööpad, siis taastame töödele eelneva seisundi esimesel võimalusel.

Meie koostööpartner Estwood OÜ tuleb vajalikke töid tegema ajavahemikus
05.03.2024 kuni 29.05.2024 ning võtab Teiega enne töödega alustamist täiendavalt ühendust.

Küsimuste korral palume ühendust võtta töödejuhatajaga
Sven Kruustok telefonil 5552 5861 või e-posti aadressil [email-masked]

Meeldivat koostööd soovides
Elektrilevi

Elektrilevi OÜ
Veskiposti 2, 10138 Tallinn
Eraklientide teenindus: 777 1545 | [email-masked]
Äriklientide teenindus: 777 1747 | [email-masked]
www.elektrilevi.ee